text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: SANGUR: Øll kristin menniskju koma fyrr ella seinni í iva. Í Bíbliuni læra vit um ápostulin, Tummas, ið ikki var til staðar tann dagin, hin upprisni Jesus vísti seg fyri hinum ápostlunum. Men Tummas fekk seg ikki til at trúgva tí, teir greiddu frá, uttan sjálvur at hava sæð og nortið við Jesus. Men tá Jesus kemur inn í eitt høli eina viku eftir uppreisn sína, tá er Tummas til staðar. Hann fekk loyvi til at síggja og nerta við. Men Jesus sendur samstundis eina heilsan til bæði Tummas og øll hini okkara millum: Sælir eru teir, sum ikki sóu, og trúðu tó!
text: #000002
text: Nú síggi eg onga orsøk at trúgva, at Jesus ivaðist um Gud, men tað er kanska heldur ikki tað, Yann Martel meinti við, tá ið hann segði, at “Um Kristus dvøldi eina heila nátt í sárari bøn, um hann á krossinum segði: “... »Guð mín, Guð mín, hví fórt tú frá mær?«” so er tað væl eisini loyvt okkum at ivast. Men vit skulu víðari. At velja ivan sum lívsáskoðan, tað svarar til at velja immobilitet sum flutningstól. Hóast Jesus neyvan ivaðist um eksistens Guds, so fór hann ígjøgnum nakrar svárar andaliga bardagar, áðrenn hann náddi fram til sigurs páskamorgun. Men allir teir spurningar, Jesus setti, setti hann TIL Guds. Hann setti aldri spurning VIÐ Gudi.
text: #000003
text: Og tað er rættiliga stórur munur á hesum báðum. Vinir kunnu seta nógvar spurningar TIL tín, um hví tú nú sigur og ger sum tú gert. Men um teir framhaldandi og áhaldandi fara at seta spurning VIÐ teg, so eru teir ikki longur vinir. Teir eru fíggindar, ið seta spurning VIÐ teg. Teir skapa óvissu um, hvør ið tú ert. Eins og djevulin setur spurnatekin VIÐ Gud. Hevur Gud veruliga sagt....?
text: #000004
text: Gud kendi veikleikar Tummasar, eins og hann kennir okkara, men Gud gevur okkum frælsi til sjálvi at velja okkara avgerðir. Gud ynskir, at vit skulu gera av, um vit vilja góðtaka hann sum Frelsara okkara. Vit koma aldri at fáa øll svørini her á foldum. Trúgv er at trúgva á tað, vit ikki síggja.
text: #000005
text: Ivi er ein náttúrligum partur av okkara kristna lívi. Men vit mugu aldri velja ivan sum okkara lívsáskoðan. Í staðin mugu vit nýta ivan til at fáa eina uppbyggjandi samrøðu við hin upprisna Kristus. Her kunnu vit seta fram spurningar til hansara. Tað er hann, ið hevur vald til at skapa trúnna í okkum. Eins og hann nýtti síðstu náttina til at leggja allar sínar tankar fram fyri Gudi, skulu eisini vit leggja okkara tankar fram fyri hann.
text: #000006
text: Tummas fekk eina samrøðu við Jesus, og náddi fram til, at Maria og lærusveinarnir høvdu rætt. Jesus livir. Á sjónbandinum her hoyra tit frálíka páskasang , Hans-Inge Fagerviks, Tummasar sangur. Hann verður her sungin av Jan Jacobsen. Hanus Thomsen spælir klaver og Ásbjørn Berthelsen hevur umsett sangin.
text: #000007
text: Myndir: Methøg luttøka á Manslegun
text: #000008
text: Manslegan byrjar kl. 18 í kvøld
text: #000009
text: Hvønn skulu vit fara til?
text: #000012
text: Hava vit rúm í hjørtum okkara fyri ivandi fólki?
text: #000013
text: “Jesus segði við hana: »Eg eri uppreisnin og lívið; tann, sum trýr á meg, skal liva, um hann so doyr;”Jóh.11,25 Níggju ára gamli Filip hevði Down-syndrom. Í sunnudagsskúlanum argaðu hini børnini hann,...
text: #000015
text: Kristus er upprisin. Gleðiligar páskir øll somul. Við hesum fáa tit ársins páskaheilsan frá aðalskrivara, Andrias Magnussen
text: #000016
text: Síðan talaði Harrin við Móses og Áron í Egyptalandi og segði: Talið við allan savnað Ísraelsmanna og sigið “tíggjunda dagin í hesum mánaði skal hvør húsfaðir taka sær eitt lamb, eitt lamb fyri hvørt h...
text: #000017
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000031